|  |
| --- |
| **ԱՄՓՈՓԱԹԵՐԹ****«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 3-Ի N 1994-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ** |
| **Հայաստանի Հանրապետության էկոնոմիկայի նախարարություն** | 20.07.2020թ. 01/10259-2021 գրություն |
| 1. | Քննության առնելով «ՀՀ կառավարության 2020 թվականի դեկտեմբերի 3-ի «ՀՀ-ում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպություններ և անհատ ձեռնարկատերեր ընտրելու մրցույթ անցկացնելու կարգը հաստատելու, ՀՀ կառավարության 2001 թվականի օգոստոսի 16-ի N 762 և 2007 թվականի հունիսի 21-ի N 819-ն որոշումներն ուժը կորցրած ճանաչելու մասին» թիվ 1994-ն որոշման մեջ փոփոխություններ կատարելու մասին» Կառավարության որոշման նախագիծը (այսուհետ՝ Նախագիծ), առաջարկում ենք հետևյալը.Նախագծի վերնագրում նշել իրավական ակտի կրճատ անվանումը՝ հիմք ընդունելով «Նորմատիվ իրավական ակտերի մասին» ՀՀ օրենքի 12-րդ հոդվածի 5-րդ մասը ինչպես նաև «փոփոխություններ» բառից հետո լրացնել «և լրացում» բառը։Նախագծի 1-ին կետում բացել «ՀՀ» հապավումը հաշվի առնելով գործող իրավական ակտի անվանումը։Նախագծի 1-ին կետի 4-րդ ենթակետում «Ձև 12-ը շարադրել հետևյալ խմբագրությամբ» բառերը փոխարինել «22-րդ կետով հաստատված N 12 ձևը շարադրել հետևյալ խմբագրությամբ» բառերով։ | Ընդունվել է: Ընդունվել է: Չի ընդունվել է: |
|  | **Հայաստանի Հանրապետության ֆինանսների նախարարություն** | 15.07.2020թ.№/ 01/8-1/11384-2021 գրություն |
| 2. | Հայտնում ենք, որ ՀՀ քաղաքացիական օրենսգրքի 368-րդ հոդվածի համաձայն՝ Պարտավորությունների կատարումը կարող է ապահովվել գրավով, տուժանքով, պարտապանի գույքի պահումով, երաշխավորությամբ, երաշխիքով, նախավճարով և օրենքով կամ պայմանագրով նախատեսված այլ եղանակներով: Ուստի անհրաժեշտ է նախագծի նշված կետում հստակեցնել պարտավորությունների ապահովման միջոցը, կամ եթե նախագծում նշված ձևակերպումը վերաբերում է կոնկրետ երաշխիքին, ապա անհրաժեշտ է այն համապատասխանեցնել ՀՀ քաղաքացիական օրենսգրքով երաշխիքի համար սահմանված պահանջներին**:**Միաժամանակ առաջարկում ենք նախագծի վերնագիրը համապատասխանեցնել «Նորմատիվ իրավական ակտերի մասին» օրենքի 12-րդ հոդվածի 5-րդ մասի դրույթներին, իսկ 1-ին կետի 2-րդ ենթակետը խմբագրել՝ երեք աշխատանքային օր ժամկետը սահմանելով պատվիրատուի համար: |  Ընդունվել է :Ընդունվել է:  |
|  | **Հայաստանի Հանրապետության կենտրոնական բանկ** | 22.07.2021թ.15.1-07/000557-21 գրություն |
| 3. |  Հայաստանի Հանրապետության կենտրոնական բանկ ներկայացված «ՀՀ կառավարության 2020 թվականի դեկտեմբերի 3-ի ««ՀՀ-ում ընդհանուր օգտագործման ավտոմոբիլային տրանսպորտով ուղևորների կանոնավոր փոխադրումներ իրականացնող կազմակերպություններ և անհատ ձեռնարկատերեր ընտրելու մրցույթ անցկացնելու կարգը հաստատելու, ՀՀ կառավարության 2001 թվականի օգոստոսի 16-ի N 762 և 2007 թվականի հունիսի 21-ի N 819-ն որոշումներն ուժը կորցրած ճանաչելու մասին» թիվ 1994-ն որոշման մեջ փոփոխություններ կատարելու մասին» ՀՀ Կառավարության որոշման նախագծի (այսուհետ՝ Նախագիծ) հետ կապված հայտնում ենք, որ Նախագծի 1-ին մասի 2-րդ ենթակետով լրացվող 22․1-րդ կետում «երաշխիքի» փոխարինումը «երաշխիքի ապահովագրության վճարով» անհասկանալի է։ Կարծում ենք, որ տվյալ դեպքում խոսքը վերաբերում է պարտավորության ապահովման այլ միջոցի՝ «նախավճարի» մասին, որի կարգավորումը տրված է Հայաստանի Հանրապետության քաղաքացիական օրենսգրքի 395-396-րդ հոդվածներում։ Ուստի, առաջարկում ենք «երաշխիքի ապահովագրության վճար» բառերը փոխարինել «նախավճար» բառով՝ հաշվի առնելով նաև այն հանգամանքը, որ հնարավոր է առաջանա թյուրընկալում «Ապահովագրության և ապահովագրական գործունեության մասին» օրենքով սահմանված երաշխիքի ապահովագրության դասի հետ։ | Չի ընդունվել: |
|  |  **Հայաստանի Հանրապետության արդարադատության նախարարություն** | 11.08.2021թ./24484-2021 գրություն |
| 4. | 1. Հիմք ընդունելով «Նորմատիվ իրավական ակտերի մասին» օրենքի 11-րդ հոդվածի պահանջները՝ նախագծում անհրաժեշտ է պահպանել նորմատիվ իրավական ակտի վավերապայմանները, մասնավորապես՝ անհրաժեշտ է նախագծի անվանման մեջ նշել իրավական ակտի բնույթը: 2. Առաջարկում ենք նախագծի 1-ին կետում նշված «որոշման 1-ին կետով հաստատված» բառերը փոխարինել «որոշման հավելվածով հաստատված» բառերով:3. Նախագծի 1-ին կետի 2-րդ ենթակետով Հայաստանի Հանրապետության կառավարության 2020 թվականի դեկտեմբերի 3-ի N 1994-Ն որոշման հավելվածում լրացվող 22.1 կետի պարբերություններն անհրաժեշտ է համարակալել, ղեկավարվելով «Նորմատիվ իրավական ակտերի մասին» ՀՀ օրենքի 14-րդ հոդվածի 5-րդ մասի դրույթներով, որի համաձայն՝ «Ենթաօրենսդրական նորմատիվ իրավական ակտերում դրույթները շարադրվում են հերթական համար ունեցող կետերի տեսքով: Կետերը կարող են բաժանվել միայն համարակալված ենթակետերի, իսկ ենթակետերը` միայն համարակալված պարբերությունների: Կետերը համարակալվում են արաբական թվանշաններով, որոնք տեքստից բաժանվում են միջակետով: Ենթակետերը համարակալվում են արաբական թվանշաններով, որոնք տեքստից բաժանվում են փակագծով: ***Պարբերությունները համարակալվում են հայերենի այբուբենի փոքրատառերով, որոնք տեքստից բաժանվում են միջակետով***»:4. Նախագծի 1-ին կետի 4-րդ ենթակետում նոր խմբագրությամբ շարադրվող Հայաստանի Հանրապետության կառավարության 2020 թվականի դեկտեմբերի 3-ի N 1994-Ն որոշման հավելվածով հաստատված կարգի Ձև 12-ն առաջարկում ենք շարադրել նախագծի հավելվածի տեսքով:5. Նախագծի 2-րդ կետում նշված «հրապարակմանը» բառից առաջ անհրաժեշտ է լրացնել «պաշտոնական» բառը, ղեկավարվելով «Նորմատիվ իրավական ակտերի մասին» ՀՀ օրենքի 23-րդ հոդվածի 1-ին մասի դրույթներով, որի համաձայն՝ «Նորմատիվ իրավական ակտերն ուժի մեջ են մտնում դրանցում սահմանված ժամկետներում, սակայն ոչ շուտ, քան դրանց ***պաշտոնական հրապարակմանը*** հաջորդող օրվանից, բացառությամբ այն դեպքերի, երբ օրենքով սահմանված է, որ տվյալ նորմատիվ իրավական ակտն ուժի մեջ է մտնում հրապարակվելուց հետո՝ անմիջապես»: | Ընդունվել է:Չի ընդունվել:Ընդունվել է մասնակի:Ընդունվել է:Ընդունվել է: |